钦定古今图书集成/方舆汇编/职方典/第1075卷 > 《永定县志》
## 钦定古今图书集成/方舆汇编/职方典/第1075卷 > 《永定县志》

原编“民壮” 二百零四名、

《皇清》裁革一百五十四名，见存五十名

兴化司、三层司、太平司三司巡检，原编弓兵各三十名，共九十名，无事听司差遣，有警谨防关隘。

《皇清》裁革三十名，见存共六十名。

汀路分委千总一员，驻札城内防守。顺治十六年，知县岳锺淑见金丰古竹乡人民顽梗，且地近漳、潮，伏莽时闻，特详加设把总一员，分驻古竹乡防守。旧例每名兵月食米三斗，原拨武平县秋粮本色支给。后因永定去武平甚远，兵丁往返维艰，知县沈在湄详院司将武平仓改折饷银支出，买米给发防兵。每米一石，准销武平仓折价银一两。顺治十八年，署县事同知卢裕砺详“院司照杭、武留米之例，将防兵月米，照依本邑额征粮石多寡均平派纳，每于秋收之时上仓以应支给，即于本年应纳兵饷正项钱粮内开销。案立定例，兵民便之。”

驻防千总一员，驻札城内，统领兵丁一百三十七名，内分塘汛一十五所。。